Chuo Kikuu cha Lubumbashi

Chuo Kikuu cha Lubumbashi (Kifaransa: Université de Lubumbashi), kinachojulikana kwa kifupi kama UNILU, ni moja ya vyuo vikuu vikubwa nchini Jamhuri ya Kidemokrasia ya Kongo. Kipo Lubumbashi katika Mkoa wa Haut-Katanga, uliokuwa Mkoa wa Katanga awali. Eneo la chuo kiko katika sehemu ya kaskazini mwa mji, magharibi mwa uwanja wa ndege. Historia Chuo kikuu kilianzishwa mwaka 1955 chini ya utawala wa kikoloni wa Ubelgiji kama Chuo Kikuu Rasmi cha Kongo na Ruanda-Urundi (Kifaransa: Université officielle du Congo et du Ruanda-Urundi) kwa ushirikiano na Chuo Kikuu cha Liège na kufunguliwa mwaka 1956. Kilikuwa moja ya taasisi zilizoingizwa katika Chuo Kikuu cha Kitaifa cha Zaire mwaka 1971. Kiliundwa tena kama chuo kikuu huru mwaka 1981 wakati Chuo Kikuu cha Kitaifa cha Zaire kilipogawanywa.